Hasan Akhund

Mohammad Hasan Akhund (lahir ) merupakan seorang mullah, ahli politik dan pemimpin Taliban Afghanistan yang kini sebagai pemangku Perdana Menteri Afghanistan dalam rejim Taliban yang tidak diiktiraf di peringkat antarabangsa sejak 7 September 2021.

Akhund adalah salah seorang ahli pengasas Taliban dan pernah menjadi ahli terkemuka kanan pergerakan itu. Dalam kerajaan Taliban pertama (1996–2001), beliau berkhidmat sebagai timbalan menteri luar negeri.

 Kehidupan awal dan pendidikan 
Akhund berasal dari selatan Afghanistan. Menurut data Majlis Keselamatan PBB, beliau dilahirkan di Pashmul, yang pada masa kelahirannya berada di Panjwayi, tetapi kini berada di daerah Zhari, di Wilayah Kandahar dari Kerajaan Afghanistan. PBB mempunyai dua anggaran untuk tahun kelahirannya, kira-kira 1945–1950 dan kira-kira 1955–1958.

Beliau belajar di pelbagai seminari Islam di Afghanistan. Tidak seperti kebanyakan pemimpin Taliban, Akhund tidak menyertai Perang Soviet–Afghanistan.

 Kerjaya politik 
Akhund adalah salah seorang ahli Taliban yang paling tua, dan merupakan sekutu rapat Mohammed Omar, pemimpin pertama pergerakan itu. Semasa pemerintahan Taliban (1996–2001), selain menjadi Timbalan Perdana Menteri, beliau juga berkhidmat sebagai Menteri Luar Afghanistan dari 1998 hingga 27 Oktober 1999. Seperti kebanyakan Taliban kanan lain, beliau tertakluk kepada sekatan Pertubuhan Bangsa-Bangsa Bersatu yang berkaitan dengan perlindungan kumpulan pengganas.

Semasa tempoh pemberontakan (2001–2021), Akhund pernah menjadi ahli Quetta Shura. Pada 2013, beliau adalah ketua suruhanjaya Taliban dan ketua suruhanjaya pengambilan.

Selepas Taliban kembali berkuasa pada 2021, Akhund dilantik sebagai Perdana Menteri sementara. Pelantikannya dilihat sebagai kompromi antara tokoh sederhana Taliban dan garis keras. Beliau memegang jawatan pada 7 September 2021.

 Maklumat tambahan 
Akhund merupakan pengarang beberapa karya tentang Islam. Menurut BBC News, beliau lebih berpengaruh di pihak agama Taliban, berbanding pihak tentera. Seorang penganalisis Institut Keamanan Amerika Syarikat berhujah bahawa beliau lebih kepada orang politik.

 Lihat juga 
 Mohammad Hasan Rahmani

 Nota 

 Rujukan 

|-

Kategori:Perdana Menteri Afghanistan
Kategori:Timbalan Perdana Menteri Afghanistan
Kategori:Orang hidup
Kategori:Penulis Islam